# &kbackgammon;i käsiraamat

Jens
Hoefkens

    jens@hoefkens.com

Bo
Thorsen

    gobo@imada.sdu.dk

Arendaja
Marek
Laane

    bald@online.ee

Tõlge eesti keelde
1999
2000
Jens Hoefkens
&FDLNotice;
2000-12-22
1.96.01

&kbackgammon; on &kde; graafiline backgammon. See toetab backgammoni mängimist teiste mängijate, kompuutri (näiteks &GNU; bg) või isegi võrgus mängijate vastu (Esimeses backgammoni internetiserveris FIBS).

KDE
mäng
backgammon
FIBS
gnubg

## Sissejuhatus

&kbackgammon; on graafiline backgammon. Backgammoni eesmärk on liigutada oma nupud mängulaualt ära enne seda, kui sama jõuab teha vastane. Kuna backgammoni reeglid on suhteliselt keerulised (ja kõige keerulisem paistab olevat just esimese käigu tegemine), ei hakka see käsiraamat neid üksipulgi lahti seletama - kasuta nendega tutvumiseks veebi, raamatut või (see on ilmselt parim variant) sõpra.

&kbackgammon; pakub graafilist backgammoni mängulauda, kus saab peaaegu eranditult tegutseda hiirega (kasutada saab siiski ka tekstikäske ja nii peaks olema seda võimalik mängida ka üldse ilma hiireta). Seepärast on &kbackgammon; hõlpsasti kasutatav ning võimaldab meil keskenduda backgammoni mängimise olulisematele külgedele.

Backgammoni mängimiseks on enamasti vajalik vastane. &kbackgammon; võimaldab mängida sadade erineva tugevusega vastaste vastu Esimeses backgammoni internetiserveris FIBS. Kui soovid, võid muidugi kasutada ka iseenda aju, mis võimaldab mängida iseenda või siis kõrvalistuva sõbra vastu.

Lähitulevikus peaks &kbackgammon; võimaldama mängida ka &GNU; Backgammoni vastu, mis kujutab endast võimsat, tavaliselt ilma graafilise kasutajaliideseta toimivat backgammonit. See mängib FIBSis umbes tasemel 2000 (mis on päris kõva sõna).

Lisaks on meil plaanid, mis võimaldaksid mängida internetis erinevatel &kbackgammon;i rakendustel (ja seega ka nende kasutajatel). Pealegi on &kbackgammon;i arhitektuur avatud ning sellele saab hõlpsasti lisada muude "ajude" toetuse (kui selline asi sulle huvi pakub, võta palun autoriga ühendust).

## Mängulaua kasutamine

&kbackgammon;i südameks on graafiline mängulaud. See koosneb nuppudest, täringutest ja panusetähisest. Kõiki neid elemente saab mugavalt kasutada hiire abil.

See pilt näitab tüüpilist mängusituatsiooni, kus valge liigub väljalt 1 väljale 24 ning must väljalt 24 väljale 1. Parajasti on panusetähis valgetega mängijal ning ta on äsja veeretanud 3 ja 4.

Backgammoni mängulaud
Mängulaud

Oma käigukorra ajal saab mängija täringuid veeretada topeltklõpsuga täringuid kujutavatel ruudukestel või vastava menüükäsu või tööriistariba ikooni abil (viimast siis, kui tööriistariba on nähtavaks tehtud ning täringute veeretamine pole sellelt eemaldatud).

Kui panusetähis on mängija käes, võib ta seda duubeldada kas topeltklõpsuga panust näitaval ruudukesel või vastava menüükäsu või tööriistariba ikooni abil (viimast siis, kui tööriistariba on nähtavaks tehtud ning panusetähis pole sellelt eemaldatud).

Oma käigukorra ajal saab mängija liigutada nuppe neil klõpsates ning viies hiirekursori soovitud asukohta (samal ajal hiirenuppu all hoides). Seda kutsutakse nupu lohistamiseks. Sõltuvalt sellest, milline aju ja milline seadistus parajasti on valitud, on käik lõpetatud, kui maksimaalne arv nuppe on liigutatud (nende arv võib ulatuda ühest neljani, kuigi tavaliselt saab korraga liigutada kaht nuppu).

Lisaks nuppude lohistamisele pakub mängulaud ka võimalust, mis kannab nimetust kiirkäigud. Kui see on mängulaua seadistustes lubatud, siis saab nuppe liigutada pelgalt neil klõpsates, mille järel mäng ise liigutab nad käesolevalt väljalt võimalikult kaugele. Kui kiirkäigud on lubatud, on see võimalik nii ühekordse kui topeltklõpsuga. See on väga kasulik võimalus eriti neile, kes kasutavad hiire asemel mõnda muud osutamisseadet, näiteks juhtkuuli, mille abil lohistamine ei pruugi just kõige meeldivam tegevus olla.

Mängulaual on omaenda mõistus peas: ta lubab ainult käike, mis on lubatud (vastavalt täringuviskele). Kui ka "iseenda aju" võimaldab selle võimaluse tühistada (redigeerimisrežiimi jaoks), on see üsna kasulik väheste kogemustega mängijatele (ning kogenud mängurid tõenäoliselt seda ei märkagi). Seda võimalust võib kasutada ka parajasti sooritatava käigu tühistamiseks: liiguta vaid nupp väljale, kuhu see ei saa minna.

## Backgammoni ajud

&kbackgammon; on ehitatud ümber backgammoni mängulaua, mida tegelikult ei huvita üldse, kuidas mängu ennast mängitakse. Kogu selline teadmine (täringute veeretamine jne.), mis mängust õigupoolest mängu teeb, on jäetud backgammoni "aju" hooleks.

### Iseenda aju

Iseenda aju võimaldab mängida iseenda või - mis on tõenäoliselt veel lahedam - kõrvalistuja vastu.

### FIBS aju

FIBS on Esimene backgammoni internetiserver (First Internet Backgammon Server) ehk 24 tundi ööpäevas toimiv mistahes vanuses ja kogemustega backgammoni mängijate võrgukogukond.

FIBS võimaldab nii mängida kui ka mänge salvestada, teiste mängijatega suhelda ja lisaks sellele on tal väga põhjalik hindamissüsteem.

FIBSil on ka päris mahukas veebilehekülg, mida tasuks korralikult uurida, kui oled tõsisem backgammoni fänn.

### &GNU; backgammoni aju

GNUbg aju ei ole veel olemas (kuigi menüüs Mootor on vastav kirje juba olemas ;-). Seepärast tuleb siinöeldut lihtsalt uskuda.

GNUbg aju kasutamine nõuab, et GNUbg ise oleks ka paigaldatud. &kbackgammon; käivitab siis GNUbg taustal ning suhtleb temaga. See on kasutajale täiesti läbipaistev (&ie; see on kasutaja eest peidetud) ning kogu suhtlus GNUbg-ga käib &kbackgammon;i &GUI; elementide vahendusel.

Kui tead mingeid täiustusi või parandusi, mida aitavad kaasa GNUbg ja &kbackgammon;i paremale suhtlemisele, võta ühendust &kbackgammon;i autoriga (või, mis veel parem, saada kohe ka vastav parandus). Usutavasti võivad mõned täiustused puudutada näiteks salvestamis- ja taastamisfunktsiooni või siis positsioonianalüüsi. Igatahes kõige tungivam vajadus on ikkagi mängimine ise.

Üks asi, mida kindlasti kunagi ei juhtu, on GNUbg ja FIBSi aju kombinatsioon! Arvutiprogrammi kasutamine kasutajate hinnete tugevdamiseks on puhas pettus!

## Mängu seadistamine

&kbackgammon;i seadistamine käib menüükäsu Seadistused KBackgammoni seadistamine... abil, mis avab vastava dialoogi.

## Käsud/kiirklahvid

Nüüd kirjeldame lühidalt menüüriba pakutavaid võimalusi.

### Menüü Fail

&Ctrl;N Mäng Uus

  Alustab uut mängu

&Ctrl;O Mäng Ava...

  Laeb varem salvestatud mängu.

&Ctrl;S Mäng Salvesta

  Salvestab mängu, mida võib siis hiljem edasi või uuesti mängida.

&Ctrl;P Mäng Trüki...

  Trükib mängulaua pildi.

&Ctrl;Q Mäng Välju

  Lõpetab &kbackgammon;i töö ja väljub.

### Menüü Käigud

Käigud Aju

  Võimalus valida erinevate mänguajude vahel.

&Ctrl;Z Käigud Võta tagasi

  Tühistab viimase käigu.

&Ctrl;&Shift;Z Käigud Tee uuesti

  Kui tühistasid äsja käigu, saad selle uuesti sooritada.

Käigud Näita uuesti

  Joonistab mängulaua uuesti.

Käigud Veereta täringuid

  Nagu arvata võibki, paneb see täringud veerema.

Käigud Käigu lõpp

  Annab teisele mängijale teada, et oled käigu lõpetanud.

Käigud Topeltpanus

### Menüü Korraldus

Info puudub...

Korraldus Uus mäng

  Info puudub...

Korraldus Redigeerimisrežiim

  Info puudub...

Korraldus Vaheta pooli

  Info puudub...

### Menüü Seadistused

&Ctrl;M Seadistused Menüüriba näitamine

  Lülitab menüüriba näitamise sisse ja välja.

Seadistused Tööriistariba näitamine

  Lülitab tööriistariba näitamise sisse ja välja

Seadistused Käsurea näitamine

  Lülitab käsurea näitamise sisse ja välja.

### Menüü Abi

&help.menu.documentation;

### Vaikimisi kiirklahvid

Järgnev tabel näitab &kbackgammon;i vaikekiirklahve.

#### Kiirklahvid

Klahvikombinatsioon | Tegevus
--- | ---
&Ctrl;P | Trükib mängu
&Ctrl;Q | Väljub &kbackgammon;ist
F1 | Abiinfo sisukord
&Shift;F1 | Mis see on?
&Ctrl;Z | Võtab käigu tagasi
&Shift;&Ctrl;Z | Sooritab uuesti tühistatud käigu

Neid kiirklahve saab muuta, kui valida menüükäsk Seadistused Kiirklahvide seadistamine....

## Autorid ja litsents

&kbackgammon;

Rakenduse autoriõigus 1999-2000: Jens Hoefkens jens@hoefkens.com

Dokumentatsiooni autoriõigus 2000: Jens Hoefkens jens@hoefkens.com

Tõlge eesti keelde Marek Laane bald@online.ee

&underFDL; &underGPL;

## Paigaldamine

### &kbackgammon;i hankimine

&install.intro.documentation;

&kbackgammon;i kodulehekülg asub aadressil http://backgammon.sourceforge.net. Tavaliselt võib just sealt saada kõige uuemat infot mängu kohta.

### Kompileerimine ja paigaldamine

&install.compile.documentation;