# Failihaldur

&kde; failihalduron &konqueror;. &konqueror;i kodulehekülg asub aadressil http://www.konqueror.org, kust leiab ka &konqueror;i spetsiifilise KKK.

Kuidas muuta kataloogi välimust &konqueror;is?

Klõpsa hiire parema nupuga kataloogil, vali Omadused, klõpsa ilmuvas dialoogis suurel ikoonil ja vali mõni muu ikoon.

K menüü kirjetes näidatava ikooni muutmiseks tuleb avada menüüredaktor, milleks vali Seadistused Menüü redaktor.

Kuidas kasutada &konqueror;i mitteanonüümsete &FTP; edastuste puhul?

Kui sa sisestad &konqueror;is näiteks `ftp://ftp.mingiserver.com`, siis normaalsetes oludes tähendab see anonüümset &FTP;-serverisse logimist. Kui soovid aga end sisse logida konkreetse kasutajana, tuleb &URL; sisestada nii: `ftp://kasutajanimi@ftp.mingiserver.com`. &konqueror; pärib seejärel parooli ja võtab serveriga ühendust.

Kuidas määrata &konqueror;i käivituskataloog?

Tee &HPN;ga klõps koduikoonil ja vali hüpikmenüüst Omadused.... Kaardil Rakendus leiad ilmselt midagi sellist: `kfmclient openProfile filemanagement`. Lisa sellele `file:/midaiganes/sa/soovid` kataloogi nimega, kus sinu meelest &konqueror; peaks käivituma.

Kuidas faile ümber nimetada?

Klõpsa hiire parema nupuga failil ning hüpikmenüüst vali Nimeta ümber või tee üks klõps juba valitud failil. Vaikimisi kiirklahv faili ümbernimetamiseks on F2.

Kuidas seadistada programme, mida &konqueror; kasutab erinevat tüüpi failide avamiseks?

Failiseoste seadistamiseks tuleb avada &kcontrolcenter; ning seal kategoorias KDE komponendid kaart Failiseosed.

Oletame, et vaikimisi näitab PDF-faile &kghostview;, aga sina tahad, et seda teeks KPDF. Kirjuta dialoogi ülaosas otsinguväljale `pdf`, vali grupis application kirje pdf ning liiguta KPDF nimekirja etteotsa. Kaardil Põimimine saab lisaks määrata, millist komponenti muud rakendused kasutavad failide näitamiseks (näiteks failide vaatamisel &konqueror;is või &ark; põimitud vaataja kasutamisel).

Kui ma püüan &konqueror;is kataloogi avada, saan teate: Siin on nüüd mingi arusaamatus. Sa oled seostanud Konquerori failitüübiga inode/directory, kuid Konqueror ei oska selle failitüübiga midagi peale hakata.

Kontrolli, et tüübi inode/directory seosed on korrektsed:

1. Vali &konqueror;is Seadistused Konquerori seadistamine... ja ilmuvas dialoogis kaart Failiseosed.

2. Ava puuvaates inode->directory.

3. Klõpsa kaardil Põimimine. Kontrolli, et Vasakklõpsu toiming oleks Faili näitamine põimitud vaatajas ja et Ikoonivaade (konq_iconview) asuks nimekirjas Teenuste eelistamise järjekord esikohal.

Mida tähendavad käivitusreal sümbolid `%i` ja `%m`?

Neid kasutavad kõik &kde; rakendused (sest need on kehtestatud klassis `KApplication` ja kõik head &kde; rakendused loovad kõigepealt KApplication-objekti ja alles seejärel hakkavad uurima käsurea argumente).

&kde; rakenduse tavaline käsurida näeb välja umbes nii: ``foo` `... %i %m - caption \"%c\"``. Eks see võib muidugi segadusse ajada, aga selline on see seepärast, et oleks võimalik ka &kde;-väliseid rakendusi võimalikult sujuvalt integreerida. Kui &konqueror; ülaltoodud käsurida käivitab, tõlgendab ta seda nii: ``foo` `-icon miski.png -miniicon miski_mini.png -caption \"The Foo\"``. Nii ikoon ja miniikoon kui "The Foo" on omadused, mis on defineeritud failis `.desktop`. Kui ikoonid ei ole defineeritud, siis kasutatakse neid, mis on vaikimisi määratud käivitatavale nimele foo.

Sel moel saab kasutaja muuta oma rakenduste vajadusteks neid asju &kmenuedit;i abil. Võti `-caption` on siinkohal oluline, sest küllap ükski kasutaja ei soovi, et menüükirje Redaktor algaks näiteks nii: kedit-0.9pl4-build47. Selle asemel ootab ta akent nimega Redaktor. Lisaks sellele on nimetused lokaliseeritud, s.t. Ameerika kasutaja käivitab CD-Player ja tema ette ilmub aken nimega CD-Player, eesti kasutaja aga käivitab CD-mängija ja tema ette ilmub aken nimetusega CD-mängija.