&Pamela.Roberts;
Marek
Laane

    bald@starman.ee

Tõlge eesti keelde
2003-10-20
3.2

# &konqueror;i põhitõed

Sarnaselt kõigile &kde; rakendustele on &konqueror; igati seadistatav. Käesolev dokument kirjeldab, kuidas toimib &konqueror; tavalise, s.t. vaikeseadistusega.

Kolm hiirenuppu võivad olla vägagi kasulikud nii &konqueror;i kui muude &kde; rakenduste kasutamisel. Kui hiirel on ainult kaks nuppu, on võimalik süsteem seadistada nii, et klõpsu &HKN;ga saaks matkida korraga kaht nuppu vajutades.

Hiire kasutamisest räägib pikemalt

Kui oled harjunud tegevust käivitama topeltklõpsuga, tasub olla tähelepanelik, sest sarnaselt kogu &kde; tavapärasele käitumisele saab &konqueror;is tegevusi käivitada ühekordse hiireklõpsuga.

## &konqueror;i käivitamine

&konqueror;, mis ühendab endas failihalduri ja veebibrauseri, lülitub vastavalt vajadusele automaatselt ühelt režiimilt teisele, kuid mugavam on ise valida, millises režiimis see käivitada.

- Kui sul on paneelil või töölaual majakujuline ikoon, siis avab klõps hiire vasaku nupuga &konqueror;i failihalduri režiimis.

- Klõps hiire vasaku nupuga maakerakujulisel ikoonil paneelil või töölaual avab aga &konqueror;i veebilehitseja režiimis.

- K menüüst saab valida Internet Veebilehitseja Konqueror, et käivitada veebilehitseja, või Kodukataloog, et käivitada &konqueror; failihaldurina.

- &Alt;F2 avab dialoogikasti Käsu käivitamine, kirjuta sinna ``konqueror`` (väiketähed) ning vajuta klahvi Enter või nuppu Käivita, et avada failihaldur, või sisesta URL, näiteks `http://www.konqueror.org`, et käivitada &konqueror; veebilehitsejana.

&konqueror;i saab käivitada ka automaatselt, kui klõpsata hiire vasaku nupuga töölaual kataloogi kujutavat ikooni, näiteks kõvaketta või prügikasti ikooni.

## &konqueror;i koostisosad

Lühiülevaade &konqueror;i akna põhiosadest:

Töötava &konqueror;i pilt

Tiitliriba on riba &konqueror;i akna ülaservas, mis toimib samamoodi nagu tiitliribad muudes &kde; rakendustes. Klõps hiire parema nupuga tiitliribal avab aknaoperatsioonide menüü.

Menüüriba sisaldab rippmenüüde nimetusi, hiire vasaku nupu klõpsuga nimel saab menüü avada või sulgeda, samuti saab selleks kasutada kiirklahvi &Alt;allajoonitud täht (näiteks &Alt;R avab menüü Redigeerimine). Menüüsid kirjeldatakse lähemalt osas Menüüriba.

Tööriistariba sisaldab sagedamini pruugitavate toimingute ikoone. Klõps hiire vasaku nupuga käivitab vastava tegevuse. Kui juhtimiskeskuse valikus Välimus & teemad Stiil on lubatud kohtspikrid, näidatakse hiirekursori liigutamisel ikooni kohale sellega seotud tegevuse lühikirjeldust.

Mõnel ikoonil, näiteks ülaltoodud pildil olevatel ikoonidel Üles ja Tagasi, on paremas alanurgas väike must kolmnurk. Kui hoida &HVN; all ajal, mil hiirekursor on sellise ikooni kohal, avaneb väike rippmenüü.

Klõps hiire parema nupuga tööriistaribal avab tööriistariba menüü, mille abil saab muuta tööriistariba välimust ja asukohta.

Asukohariba näitab vaadatava kataloogi, &URL;-i või faili asukohta. Siia saab kirjutada asukoha või &URL;-i ning selle avada, vajutades klahvi Enter või klõpsates hiire vasaku nupuga asukohariba paremas servas asuvat ikooni Mine. Must ikoon asukohariba vasakus servas puhastab tekstivälja.

Järjehoidjariba on ülaltoodud pildil piirkond asukohariba all. Siia saab seada sagedamini kasutatavad järjehoidjad, vaata lähemalt osa Järjehoidjate korraldamine.

Aken on &konqueror;i põhiline koostisosa, mis võib näidata kataloogi sisu, veebilehekülge, dokumenti või pilti. Menüü Aken võimaldab jagada &konqueror;i akna kaheks või enamaks osaks, mis võib olla kasulik näiteks lohistamisoperatsioonidel, samuti on võimalik avada aknas kaks või enam kaarti.

Olekuriba kulgeb mööda &konqueror;i akna allserva ning näitab tavaliselt infot selle kohta, millel viibib parajasti hiirekursor. Kui peaaken on jagatud mitmeks vaateks, on igal vaatel oma olekuriba, sealhulgas väike roheline tuluke vasakus servas, kui see vaade on aktiivne. Klõps hiire parema nupuga olekuribal avab olekuriba parema hiirenupu menüü.

Ära muretse, kui sinu &konqueror; ei näe välja täpselt selline, nagu ülaltoodud pildil - selleks ta nii kohandatav ongi. Eriti pane tähele, et:

- Menüüs Seadistused saab määrata, kas näidata või varjata menüüriba, peamine tööriistariba, asukohariba ja järjehoidjariba, ning soovi korral isegi lisada ekstratööriistariba.

- Tööriistaribasid saab ka kokku pakkida, klõpsates hiire vasaku nupuga riba vasakus servas olevatele püsttriipudele, või liigutada neid, milleks tuleb lohistamise ajal all hoida &HVN;.

- Ülaltoodud pildil puudub lisavõimalusena kasutatav liikumise paneel.

Põhjalikumalt loe, kuidas muuta &konqueror;i välimust, peatükist &konqueror;i seadistamine

## Kohtspikrid ja Mis see on?

Üsna palju sellest, kuidas &konqueror; töötab, saab tegelikult teada ka ilma käesolevat käsiraamatut lugemata, kui kasutada selliseid suurepäraseid võimalusi, nagu kohtspikrid ja Mis see on?.

Kui kohtspikrid on &kde;s lubatud (K menüü Juhtimiskeskus Välimus & teemadStiil Muud), siis näidatakse juhul, kui liigutad hiirekursori mõne tööriistariba või liikumise paneeli nupu kohale, põgusat kirjeldust selle kohta, mida antud nupp teeb.

Võimalus Mis see on? on kasutatav menüükäsuga Abi Mis see on?, klahvikombinatsiooniga &Shift;F1 või lihtsalt &HVN;ga küsimärgikujulist nuppu &konqueror;i akna paremas ülanurgas vajutades. See muudab kursorit, mille noole kõrvale tekib küsimärk.

Kui küsimärk on nähtav, ei tee klõps &HVN;ga õigupoolest mitte midagi, kui sa just ei klõpsa mõnel nupul või ikoonil või selle kõrval asuval tekstil, mis toetab võimalust Mis see on?. Sellisel juhul ilmub lühike, kuid võimalikult põhjalik selgitus, mida vastav nupp või ikoon teeb. Suurem osa dialooge, mida &konqueror;is kasutada saab, toetab võimalust Mis see on?.

## Vasaku ja keskmise hiirenupu toimimine

Klõpsates &HVN;ga millelgi &konqueror;i aknas, see aktiveerub. Niisiis

- Klõps hiire vasaku nupuga tööriistariba ikoonil annab käsu sooritada toiming, millega see nupp on seotud.

- Klõps hiire vasaku nupuga menüüriba elemendil avab/sulgeb rippmenüü.

- Klõps hiire vasaku nupuga menüükirjel anab käsu sooritada toiming, mis on kirjega seotud.

- Klõps hiire vasaku nupuga järjehoidjariba ikoonil avab vastava &URL;-i.

- Klõps hiire vasaku nupuga veebilehekülje viidal paneb &konqueror;i suunduma viidatud asukohta.

- Klõps hiire vasaku nupuga kataloogi ikoonil või nimel paneb &konqueror;i seda avama (sisu näitama).

- Klõps hiire vasaku nupuga faili nimel või ikoonil paneb &konqueror;i vastavalt failitüübile sooritama vastavat tegevust. Üldiselt tähendab see HTML-lehekülje avamist või teksti-, pildi- või KOffice'i faili eelvaatlust &konqueror;i aknas (eelvaatlus tähendab, et faili saab näha, mitte aga muuta).

  &konqueror; otsustab failitüübi üle faili laiendit teadaolevate tüüpide nimekirjaga võrreldes. Kui see ei õnnestu, püüab ta faili sisu põhjal selle tüüpi ära arvata. Teadaolevate tüüpide ja nendega seotud tegevuste nimekirja saab muuta kaardil Failiseosed, millele jõuab menüükäsuga Seadistused Konquerori seadistamine....

Klõps &HKN;ga faili või kataloogi nimel või ikoonil annab põhimõtteliselt sama tulemuse, mis klõps vasaku nupuga, ainult et tavaliselt avatakse selleks uus &konqueror;i aken, kui just kaardil Käitumine ei ole ära märgitud kast Lingid avatakse uuel kaardil, mitte uues aknas (selle kaardini jõuab menüükäsuga Seadistused Konquerori seadistamine...).

Kui hoida all klahvi &Shift; ning samal ajal teha klõps &HKN;ga, avatakse viit taustal.

Kui klõpsata &HKN;ga hiirekursori asukohal peaakna tühjal alal (mitte viida või faili nime või ikooni kohal), kopeerib &konqueror; lõikepuhvri sisu asukoharibale ning püüab kasutada seda &URL;-ina.

## Hiire parema nupu menüüd

Klõps &HPN;ga peaaegu igas &konqueror;i akna osas avab antud osale vastavate võimalustega hüpikmenüü.

Kui &konqueror;i seadistustes on lubatud võimalus Parem klõps viib lehitsemise ajaloos tagasi, võrdub tavaline hiire parema nupu klõps vajutusega nupule Tagasi. Sellisel juhul saab tavapärase hüpikmenüü manu hiirt liigutades ning samal ajal hiire paremat nuppu all hoides.

Tiitliribal

  Klõps hiire parema nupuga tiitliriba vabal alal avab tiitliriba menüü, mis võimaldab määrata &konqueror;i akna asendi, samuti dekoratsioonid, nagu kõigi &kde; rakenduste akende puhul.

Peamisel tööriistaribal

  Klõps hiire parema nupuga peamise tööriistariba vabal alal avab tööriistariba menüü. Selles saab määrata, kas tööriistariba asub &konqueror;i aknas üleval, all, vasakul või paremal. Samuti saab tööriistariba menüü abil määrata riba nuppude suuruse ning selle, kas neid näidatakse ikoonidena, tekstina või mõlemana korraga.

Asukoharibal

  Klõps hiire parema nupuga &URL;-i sisestamise väljal võimaldab seal teksti lõigata, kopeerida, asetada või puhastada või muuta teksti lõpuleviimise tingimusi.

Järjehoidjaribal

  Kui järjehoidjariba on nähtav, avab klõps hiire parema nupuga selle vabal alal järjehoidjariba menüü, mis võimaldab muuta riba positsiooni ning seda, kas kirjeid näidatakse ikoonidena, tekstina või mõlemana korraga.

Vaate sees

  Klõps hiire parema nupuga vaate vabal alal avab menüü, milles muu hulgas on võimalused Üles, Tagasi, Edasi jaLaadi uuesti.

Failil või kataloogil

  See on äärmiselt kasulik võimalus. Klõps hiire parema nupuga faili või kataloogi nimel või ikoonil mitte ainult ei vali klõpsatut, vaid ka avab menüü, mis võimaldab seda lõigata, liigutada, kopeerida või eemaldada, lisada järjehoidjatesse, avada meelepärase rakendusega või vaadata eelvaatluses, ümber nimetada või redigeerida faili tüüpi või omadusi.

Olekuribal

  Klõps hiire paremal nupuga akna või vaate allosas asuval olekuriba võimaldab lisada või eemaldada &konqueror;i akna vaate.

## Abifailide, manuaali- ja infolehekülgede vaatamine

&kde; abifaile ning &UNIX; manuaali(man)- ja infolehekülgi võib vaadata otse &konqueror;is ilma KDE abikeskust käivitamata.

&kde; abifailide vaatamiseks kirjuta &konqueror;i asukoharibale `help:/rakenduse nimi` (`help:/kmail` näitab näiteks &kmail;i käsiraamatut).

Kui soovid lugeda &UNIX; man-lehekülgi, muudab &konqueror; sellegi hõlpsaks: kirjuta näiteks asukoharibale `man:/touch` või `#touch`, kui soovid näha lehekülge käsu `touch` kohta.

&UNIX; infolehekülgede sirvimisel viib `info:/dir` sind Info ülemkataloogi, kus ainuke vaev soovitud leheküljeni jõudmiseks on hiirenupu vajutamine. Teine võimalus on soovitud infoleheküljele liikumiseks kirjutada vahetult aadress `info:/käsu nimi`

Kahjuks on &kde; abifailid sellised, mida pole võimalik vaadata teiste brauseritega. Kui sul seda siiski vaja peaks minema, siis on ainus võimalus seda teha internetis aadressil http://docs.kde.org.