# &kde; Korduma Kippuvad Küsimused

Batmani multifilmiseriaal

Mis sina oled?

Olen sinu jubedaim õudusunenägu...

Need on mõningad küsimused, mida on ikka ja jälle esitatud &kde; meililistides. Et sealne kirjavahetus nii masendavalt suur ei oleks (ja listid paremini jälgitavaks muutuks), otsustasime sellised küsimused siia koondada. Nii et ole pärast nende läbilugemist nii kena ja ära neid enam meililistidesse esita - mõtle ülaltoodud tsitaadile!

Mida &kde; üldse tähendab?

Algselt oli K tähenduseks Kool ehk lahe, kuid tänaseks ei ole K-tähel enam mingit erilist sisu ja &kde; on lihtsalt lühend sõnadest K Desktop Environment ehk K töölaua keskkond, mis iseenesest on valimik pisikesi abivahendeid, aknahaldur, failihaldur ja vahendid kõige selle kooshoidmiseks. &kde; loomise siht oli muuta elu &UNIX;iga lihtsamaks.

Ma ei suuda kompileerida paketti xxx

Kontrolli alati, et oled paigaldanud &kde; teekide kõige uuema versiooni. Tarkvara areneb pidevalt ning sõltuvused võivad muutuda päevast päeva, kui kasutada CVSi. Enamikule kasutajatest on mõttekas soovitada pruukida ametlikku väljalaset.

Üks probleem võib olla see, et sa kasutad rakendust, mis on kirjutatud &kde; väga vana versiooni jaoks, mis sõltub iganenud include-failidest. Kontrolli lähteteksti arhiivis faili `README`, kust võib selguda, millist &kde; versiooni rakendus vajab. Kui sellist faili ei ole, vaata loomisaega. See peaks olema uuem kui sul parajasti kasutusel oleva &kde; versiooni väljalaskeaeg.

Millist &kde; versiooni peaks kasutama stabiilse töölaua jaoks?

Üldiselt on &kde;d võimalik hankida mitmel moel. &kde; töölaua stabiilsuse tagab kõige paremini juba kompileeritud paketivorming (rpm, deb, tgz), mis on tähistatud konkreetse versiooninumbriga (&eg; 3.2).

Aga ma olen kuulnud, et minu probleem/soov on juba CVSis. Ja ma tahan proovida neid uusi omadusi, miks ma siis ei võiks proovida CVSi versiooni?

Üks stabiilsuse tagatisi on see, kui oodata järgmist ametlikku väljalaset, mis toob endaga kaasa hulganisti uusi omadusi. Ja vastupidi - kui soovid esimesena uusi omadusi proovida, tuleb stabiilsus kardetavasti ohvriks tuua. &kde; väljalasete ilmumissagedus on üsna suur ning ametliku väljalaske stabiilsus on kindlasti üks meie peamisi taotlusi. Enamikule &kde; kasutajatele, kui nad just ei kavatse kaasa aidata &kde; arendamisele, ei tõuse &kde; arendusversioonide kasutamisest erilist tulu.

Kuid alati jagub ruumi kogenud kasutajatele, kes teavad, millega nad riskivad ja on nõus leitud vigadest teada andma. Kui ka sina oled selline, siis pole mingit põhjust hoiduda CVSi versiooni kasutamisest. Ole valmis, et vahel lähevad asjad päris viltu: CVS annab sulle hetkepildi lähtekoodist, nagu ta parajasti on.

Arendajate tegevusest võetakse iga päev hetktõmmiseid ja kohe kindlasti ei ole kõik asjad ühtmoodi korras.

Ära kasuta CVS hetktõmmiseid produktiivseks tegevuseks mõeldud arvutitel. Aegajalt saad niikuinii kõrvetada!