# Esimesed muljed

(Tundmatu päritolu)

You see to sea to see all that you can see is sea

Esimene mulje on alati nii tähtis - ja mitte ainult Agatha Christie kuulsas põnevusromaanis Hiirelõks, vaid ka &kde;s. Me juba nentisime, et &kde; on mõeldud kõige kasutajasõbralikumaks ja tundlikumaks kasutajaliideseks, mis eales loodud. Tegelikult me olemegi oma sihi saavutanud, kui kasutajad ei vaja enam seda käsiraamatut &kde;ga töötamiseks (nojah, kahjuks kaotavad siis küll autorid oma (tasustamata ja vabatahtliku) ameti dokumentatsiooni kirjutajatena...).

## &kde; käivitamine

Kui &UNIX; süsteem algkäivitada, juhtub üks kolmest (see tähendab siis, kui süsteem korralikult töötab; kõik muu on dokumenteerimata neljas juhtum): sinu ees on endiselt tekstirežiim, kus vilgub sisselogimisviip, sind logitakse automaatselt sisse ja peagi ilmub nähtavale &GUI; või siis on sinu ees graafiline sisselogimisaken. Esimesel juhul tuleb süsteemi sisse logida sel moel:

    startx

Kui paigaldus on olnud edukas, siis peaks mõne hetke pärast nähtavale ilmuma &kde; töölaud.

Kui sulle pakutakse graafilist sisselogimisakent, siis on vaja vaid sisestada oma kasutajanimi ja parool. Eeldusel, et &kde; paigaldus oli edukas, ei tohiks miski starti takistada.

Kui sa ei ole seda veel teinud, soovitame vahetada X'i sisselogimishalduri xdm &kdm; vastu, mis pakub samasuguseid funktsioone, kuid lisab neile KDE töölaua keskkonna võimalusi.

Kui sinu süsteem on seadistatud automaatselt &GUI;sse sisse logima, peaksid uurima oma operatsioonisüsteemi käsiraamatust või mõnest vastavast uudistegrupist või internetisaidilt, kuidas määrata sisselogitavaks &GUI;ks just &kde;.

## Töölaua komponendid

Kui töölaud on nähtavale ilmunud, tasuks kulutada natuke aega oma uue keskkonnaga tutvumisele. Kui oled varem töötanud &Windows;, OS/2 või &MacOS; keskkonnas, peaks paljud asjad tuttavana tunduma. &kde; peamised nähtavad osad on töölaud ise ja paneel.

### Paneel

Kui käivitad &kde; esimest korda, asub paneel ekraani allosas. Siit saad käivitada soovitud rakendusi ja liikuda virtuaaltöölaudade vahel.

Nupp &kicon;

  Nupp &kicon; on üks tähtsamaid elemente &kde; töölaual. Siit saab käivitada kõiki paigaldatud &kde; rakendusi. Hiljem, kui oled õppinud, kuidas kasutada KDE menüüredaktorit, võid siia lisada ka muid rakendusi. Rakenduse käivitamiseks klõpsa nupul. Avanevas menüüs näed mitmeid rubriike ning mõningaid üksikkirjeid. Kui liigutad hiire mõne sellise kirje kohale, mis lõpeb paremale osutava noolega, avaneb alammenüü. Kui oled leidnud rakenduse, mida soovid käivitada, klõpsa sellel hiire vasaku nupuga.

Virtuaalse töölaua nupud

  Kui käivitad &kde; esimest korda, näed nelja nuppu, mis kannavad vastavalt nimetusi 1, 2, 3 ja 4. Need näitavad sinu nelja töölauda. Tee ühel neist klõps. Ja ära muretse: kui ka rakendused otsekui ära kadusid, on nad ometi alles (vaata kasvõi ülesannete loendist!). Mitme töölaua kasutamine on üks suurepärasemaid &kde; ja &X-Window; võimalusi. Selle asemel, et rakenduste aknaid aina üksteise peale laduda, nagu tuleb teha näiteks &Windows; või OS/2 kasutamise korral, võid nüüd öelda: Ei-ei, esimesel töölaual kirjutan ma &kde; kasutaja käsiraamatut, teisel töötab käsiraamatu kompilaator meinproc, kolmandal näen oma &Linux; kerneli kompileerimise tulemusi ja meile loen hoopis neljandal.

Ikooniriba

  Mõned inimesed on nii laisad, et peavad isegi paari-kolme liigutust rakendustemenüüs ülejõukäivaks (mina ka, muide). Nende tarbeks võib töölauaikoonide kõrvale seada lisanuppe, näiteks viida kodukataloogile, prügikastile, terminaliemulaatorile Konsool ja sagedamini kasutatavatele dokumentidele. Seda, kuidas ikoone tegumireale lisada, loe sektsioonist Ikoonide lisamine tegumireale.

  &kde; paigaldab sinna vaikimisi mõned sagedamini kasutatavad nupud, sealhulgas &khelpcenter;e, &kwrite; ja &kcontrol;e viidad.

Aeg ja kuupäev

  &kde; paneeli paremas servas näed alati aega ja kuupäeva.

Ülesannete nimekiri

  Veel ühel paneeli sektsioonil leiad nupu, mis toob ära kõik avatud aknad. Avamiseks klõpsa vajaliku akna nupul. Teine klõps minimeerib akna. Klõps hiire parema nupuga tekitab menüü, mis annab võimaluse suunata rakendus teisele töölauale, muuta selle suurust või hoopis sulgeda.

### Akende kasutamine

Aknamenüü

  Klõpsates hiire parema nupuga akna tiitliribal (seal, kus on näha rakenduse nimi), avaneb aknaoperatsioonide menüü. See on põhimõtteliselt samasugune menüü, mille annab klõps hiire parema nupuga rakenduse ikoonil paneeli tegumiribal. Käsud, mida siin kasutada saab, on järgmised:

  Liiguta

    Võimaldab akent hiire abil liigutada. Tee klõps hiire vasaku nupuga, kui oled jõudnud kohta, kus tahad akent näha.

  Muuda suurust

    Võimaldab muuta akent väiksemaks või suuremaks. Liiguta hiirt ja klõpsa, kui suurus sind rahuldab.

  Minimeeri

    Peidab akna, jättes sellest alles ainult ikooni tegumiribale. Pane tähele, et nüüd näidatakse selle tiitliriba (sulgudes). Et aken taas töölauale tuua, klõpsa ikoonil.

  Maksimeeri

    See suurendab akna maksimaalse võimaliku suuruseni. Pane tähele, et &kde; arvestab virtuaalse töölaua suurust, nii et rakenduse aken võib olla ka suurem kui nähtav ekraaniosa.

  Varja

    Kerib akna üles, jättes nähtavaks ainult tiitliriba. Sama efekti saavutab topeltklõpsuga tiitliribal. Akna taasnäitamiseks vali uuesti Varja või tee tiitliribal topeltklõps.

  Muud

    Siin leiab menüüvalikud, mis lubavad seadistada veel paljusid asju, näiteks seda, kuidas aknad üksteist katavad:

    Aken teiste peal

      See valik hoiab akent alati teiste akende peal isegi siis, kui see ei ole aktiivne.

    Aken teiste all

      See valik hoiab akent alati teiste akende all isegi siis, kui see on aktiivne.

    Täisekraan

      Selle valimisel hõlmab aken kogu ekraani, mis sarnaneb mõneti maksimeerimisega, ainult et sellel juhul ei ole näha aknadekoratsioone. Muule rakendusele lülitumiseks tuleb kasutada kiirklahvi (näiteks &Alt;&Tab; mõnele muule aknale või &Ctrl;&Tab; mõnele muule virtuaaltöölauale lülitumiseks).

      Täisekraanirežiimist väljumiseks saab kiirklahviga &Alt;F3 avada aknaoperatsioonide menüü ning tühistada seal valik Muud Täisekraan .

    Piireteta

      Selle valimisel eemaldatakse aknalt dekoratsioon ja piire. See võib olla abiks monitooringurakenduste korral (näiteks &kpager;), mida hoiad kogu aeg ekraanil ja kus ei ole mingisuguse aknadekoratsiooni järele mitte mingit vajadust. Paljud kasutavad seda võimalust ka rakenduste xterm ja &konsole; korral.

      Piireteta režiimist väljumiseks saab kiirklahviga &Alt;F3 avada aknaoperatsioonide menüü ning tühistada seal valik Muud Piireteta .

    Salvesta akna seadistused

      Salvestab akna parajasti kehtivad seadistused (positsioon, suurus, kas peab olema alati pealmine &etc;). Seda seadistust kasutatakse ka järgmisel korral, kui rakenduse uuesti avad.

  Töölauale

    Võimaldab saata akna teisele töölauale. Vali töölaud, millel soovid seda akent edaspidi näha, ja aken kaobki kohe silmist. Selle nägemiseks vali &kde; paneelil sobiv töölaua nupp. Valik Kõik töölauad muudab akna kleepuvaks, see tähendab, et see esineb kõigil töölaudadel, nii et millist sa ka ei kasutaks, on see alati sind ootamas.

  Akna käitumise seadistamine...

    Võimaldab muuta kõigi &kde; akende välimust ja mõnel juhul ka positsiooni. Muutused hõlmavad akna dekoratiivseid elemente, sealhulgas tiitliriba nuppe, aga selliseid asju, nagu märkekastid ja nupud dialoogides, kerimisribad ja tiitliriba ise. Vaikeväärtus on Keramik.

    Aknahalduri enda juures saab samuti enam-vähem kõike oma käe järgi seada, kaasa arvatud seda, kuidas käituvad aknad liigutamisel, mida teeb klõps mõne hiirenupuga akna erinevatel osadel ning kuidas otsustatakse, milline aken on aktiivne.

  Sulge

    Sulgeb akna. Mõnikord lubab rakendus sul tehtu salvestada, vahel aga mitte (&eg; vanad head X11 rakendused). Parem on sulgeda rakendus selle oma käskudega, kasutades seda menüükäsku vaid viimse võimalusena.

    Kui rakendust on tabanud mõni tõbi, mis ei lase seda normaalselt sulgeda, siis saab just mainitud menüükäsuga või aknadekoratsiooni sulgemisnupuga tappa rakenduse nii hellalt, kui vähegi võimalik. Pane tähele, et sellisel juhul võib rakendus tegelikult taustal edasi töötada, ainult selle akent/aknaid pole enam näha. Rakenduse sellisel moel tapmine võimaldab tõenäoliselt sul taas kasutada töölauda, kus saad avada terminaliakna ja teha lõpu kõigile rakendusest töölejäänud protsessidele.

#### Aknadekoratsiooni nupud

Kleepumisnupp

  Vaikimisi aknadekoratsioonis (Keramik) näeb see välja plussmärgi moodi, muudel juhtudel võib see sarnaneda nubluga. Tema toime on samasugune nagu aknamenüü valikul Töölauale Kõik töölauad , ainult et rakendamiseks kulub vähem liigutusi.

Tiitliriba

  Tiitliriba, mis sisaldab akna nimetust, võib topeltklõpsuga panna akent kokku kerima. Klõpsuga hiire paremal nupul ilmub vana tuttav aknamenüü, mis võimaldab akent maksimeerida või seda tühistada, minimeerida, liigutada, suurust muuta, kleepuvaks või mittekleepuvaks muuta, suunata teisele töölauale (see toimib veelgi kiiremini kui kleepumisnupp). Kui rakendus enam ei reageeri ja on hangunud, siis saad siit selle sulgeda (ja vahel antakse sulle ka võimalus oma töö salvestada).

Nupud Minimeeri, Maksimeeri ja Sulge

  Tiitliriba paremas servas on kaks nuppu, millele klõpsates saab samuti akna minimeerida või maksimeerida (ja see on veel kiirem võimalus kui aknamenüüga jändamine). Minimeeritud akna saab taastada klõpsuga tegumiribal.

  Tiitliriba kõige vasakpoolsemas otsas (vaikeaknakujunduse korral) on nupp, mis sulgeb akna.

Akna liigutamiseks vii hiirekursor tiitliribale ja hoia &HVN; all. Seda lahti laskmata liiguta aken kohta, kus soovid seda näha, ja vabasta siis hiirenupp. Kui soovid akna suurust muuta, vii hiirekursor akna sellele servale, kus soovid muutust näha. Õigesse kohta jõudes muutub hiirekursor kahe otsaga nooleks. Hoia all &HVN; ning nihuta piire siina, kus soovid seda näha, ja vabasta hiirenupp. Pane tähele, et niimoodi võib lohistada nii akna servi kui nurki (viimane lubab akna suurust korraga kahes suunas muuta).

Iga &kde; akna menüü kasutamine on äärmiselt lihtne. Tee vaid klõps hiireklahviga ja sinu käsk täidetakse.

Menüüriba all on valik tööriistade sümboleid, millele vajutades saab anda teatud käsklusi. Neist hiirt üle liigutades märgitakse aktiivseks muudetud sümbol ära. Kuid menüüriba on suuteline enamaks. Kas näed triibulist riba ikooni- ja menüüriba vasakus servas? Vajuta sellele hiire parema nupuga, mis toob esile kontekstimenüü. See võimaldab asetada menüüriba akna ülemisse, vasakusse, paremasse või alumisse serva. Sealt saab ka menüüriba peita, valides Peidetud.

### Abi hankimine

Abi võib leida peaaegu kõikjalt. Töölaual tee klõps hiire parema nupuga ning vali võimalus Abi KDesktopi käsiraamat. &kde; paneelil ava rakenduse menüü ja vali Abi. Igal &kde; rakendusel on oma abimenüü.